CELEX: 32015R0596
Language: lv
Date: 2015-04-15 00:00:00
Title: Komisijas Īstenošanas regula (ES) 2015/596 ( 2015. gada 15. aprīlis ), ar ko Regulu (EK) Nr. 606/2009 groza attiecībā uz maksimālā kopējā sēra dioksīda satura palielināšanu laika apstākļu dēļ

16.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 99/21
            
         KOMISIJAS ĪSTENOŠANAS REGULA (ES) 2015/596
   (2015. gada 15. aprīlis),
   ar ko Regulu (EK) Nr. 606/2009 groza attiecībā uz maksimālā kopējā sēra dioksīda satura palielināšanu laika apstākļu dēļ
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 91. panta c) punktu,
   tā kā:
   
               (1)
            
            
               Komisijas Regulā (EK) Nr. 606/2009 (2) ir noteikts maksimāli pieļaujamais kopējais sēra dioksīda saturs vīnā. IB pielikuma A punkta 4. apakšpunktā ir paredzēts, ka Komisija var nolemt, ka attiecīgās dalībvalstis var atļaut palielināt maksimālo kopējo sēra dioksīda līmeni, kurš nepārsniedz 300 miligramus litrā, maksimāli par 50 miligramiem litrā, ja tas ir nepieciešams laika apstākļu dēļ.
            
         
               (2)
            
            
               Vācijas kompetentās iestādes 2014. gada 1. decembrī nosūtīja oficiālu pieprasījumu palielināt maksimāli pieļaujamo kopējo sēra dioksīda saturu, kurš nepārsniedz 300 miligramus litrā, maksimāli par 50 miligramiem litrā attiecībā uz vīnu no 2014. gada vīnogu ražas šādu Vācijas federālo zemju vīnkopības platībās: Bādene-Virtemberga, Bavārija, Hesene un Reinzeme-Pfalca.
            
         
               (3)
            
            
               Vācijas kompetento iestāžu tehniskajā piezīmē ir norādīts, ka laika apstākļi, jo īpaši silts un mitrs laiks ražas novākšanas periodā, ir veicinājuši tādu kaitīgu organismu attīstību, kas izdala piruvātu, acetaldehīdu un α-ketoglutarskābi. Šīs vielas saista sēra dioksīdu un samazina tā konservējošo iedarbību. Tāpēc vīna pareizai vinifikācijai un pareizai saglabāšanai vajadzīgā sēra dioksīda kopējais saturs no šīm vīnogām iegūtajā vīnā ir lielāks. Regulas (EK) Nr. 606/2009 IB pielikuma A punkta 4. apakšpunktā minētā pagaidu atļauja ir vienīgais pieejamais risinājums, lai nodrošinātu iespēju izmantot šīs nelabvēlīgo laika apstākļu skartās vīnogas tāda vīna ražošanā, kas piemērots laišanai tirgū.
            
         
               (4)
            
            
               Tādēļ Regula (EK) Nr. 606/2009 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 606/2009 IB pielikuma 1. papildinājumu aizstāj ar tekstu, kas pievienots šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 15. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).
   
      PIELIKUMS
      
         
            “I papildinājums
            
               Kopējā pieļaujamā sēra dioksīda satura palielināšana laika apstākļu dēļ
            
            
                         
                     
                     
                        Gads
                     
                     
                        Dalībvalsts
                     
                     
                        Vīnkopības platības
                     
                     
                        Attiecīgie vīni
                     
                  
                        1.
                     
                     
                        2000
                     
                     
                        Vācija
                     
                     
                        Visas Vācijas vīnkopības platības
                     
                     
                        Visi vīni no 2000. gada vīnogu ražas
                     
                  
                        2.
                     
                     
                        2006
                     
                     
                        Vācija
                     
                     
                        Vīnkopības platības šādos reģionos: Bādene-Virtemberga, Bavārija, Hesene un Reinzeme-Pfalca
                     
                     
                        Visi vīni no 2006. gada vīnogu ražas
                     
                  
                        3.
                     
                     
                        2006
                     
                     
                        Francija
                     
                     
                        Lejasreinas un Augšreinas departamentu vīnkopības platības
                     
                     
                        Visi vīni no 2006. gada vīnogu ražas
                     
                  
                        4.
                     
                     
                        2013
                     
                     
                        Vācija
                     
                     
                        Vīnkopības platības no norobežotā apgabala, kurā ražo vīnu ar aizsargātu cilmes vietas nosaukumu Mosel un aizsargātām ģeogrāfiskās izcelsmes norādēm Landwein der Mosel, Landwein der Ruwer, Landwein der Saar un Saarländischer Landwein
                        
                     
                     
                        Visi vīni no 2013. gada vīnogu ražas
                     
                  
                        5.
                     
                     
                        2014
                     
                     
                        Vācija
                     
                     
                        Šādu federālo zemju vīnkopības platības: Bādene-Virtemberga, Bavārija, Hesene un Reinzeme-Pfalca
                     
                     
                        Visi vīni no 2014. gada vīnogu ražas”